Kalsedoni

Kalsedonilla tarkoitetaan kaikkia piilokiteisiä kvartseja, mutta myös erityisesti kalsedonin sinertävää muunnosta. Kalsedoni koostuu mikroskooppisen pienistä kvartsikiteistä ja on aina huokoinen ja näin ollen mahdollinen värjätä. Se esiintyy sintterimäisinä kuorina ja ontelotäytteenä ja on sameasti läpikuultavaa, lasikiiltoista ja kerroksellista. Kalsedoniesiintymiä on ympäri maailmaa.

 Esiintyminen 
Kalsedonia esiintyy Brasiliassa, Saksassa, Uruguayssa, Yhdysvalloissa, Venäjällä ja Australiassa.

 Kalsedonityyppejä 
 akaatti: läpikuultava raidallinen kalsedonimuunnos
 sammalakaatti: usein vihreänsävyinen kalsedoni, jossa on sammalta muistuttavia haarautuvia kuvioita
 onyksi: akaatti, jonka raidat ovat suoria, samansuuntaisia ja -kokoisia 
 jaspis: läpinäkymätön ja vaihtelevanvärinen (usein punaruskea) 
 aventuriinikvartsi: vihreä ja läpikuultava kalsedoni
 karneoli: oranssinpunainen ja läpikuultava kalsedoni
 sardi: luonnolliselta väriltään verenpunainen kalsedoni 
 krysopraasi: omenanvihreää, melko harvinaista kalsedonia
 heliotrooppi: läpinäkymätöntä tummanvihreää kalsedonia
 kivettynyt puu on mineralogisesti kalsedonia

 Lähteet 
 Kalsedoni 

 Viitteet 

 Aiheesta muualla 

 Mindat: Chalcedony 

Luokka:Kvartsi